Александър Пантелеев е роден на 26 юни 1838 г. във Владимирска губерния на Руската империя в семейство на потомствени дворяни. Завършва с отличие Училище за гвардейски подпрапрошчици и кавалерийски юнкери и постъпва на 16.06.1856 г. като прапоршчик в лейб-гвардейски Преображенски полк. Заема различни строеви, командни и административни длъжности и израства във военната кариера. Подпоручик от 30.08.186 г. Поручик от 30.08.1862 г. Участник в потушаването на Полското въстание от 1863 г. Щабс-капитан от 19.04.1864 г. Капитан от 30.08.1868 г. Полковник от 30.08.1871 г. Командир от 1874 г. на 1-ви батальон от лейб-гвардейски Преображенски полк с когото участва в Руско-турската война 1877-1878 г.